ROMÂNIA

JUDEŢUL SATU MARE

CONSILIUL JUDEŢEAN

Nr. \_\_\_\_\_\_\_\_\_\_\_\_\_\_\_\_\_\_\_\_

**PROIECT DE HOTĂRÂRE**

**pentru modificarea și completarea Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”**

Consiliul Județean Satu Mare,

având în vedere Referatul de aprobare al președintelui Consiliului Județean Satu Mare nr. \_\_\_\_\_\_\_\_\_\_\_\_\_\_\_\_\_\_\_, anexat prezentului proiect de hotărâre,

ținând cont de:

* Hotărârea Consiliului Județean Satu Mare nr. 116/2020 privind participarea Județului Satu Mare, prin Consiliul Județean Satu Mare la constituirea Asociaţiei de Dezvoltare Intercomunitară „EXPRES MARAMUREȘ SATU MARE”;
* prevederile Cap. VII pct. B și pct. C din Actul constitutiv al Asociaţiei de Dezvoltare Intercomunitară „EXPRES MARAMUREȘ SATU MARE”, precum și de cele art. 21 alin (1) și art. 25 alin (1) din Statutul Asociației;
* adresa Consiliului Județean Maramureș înregistrată la registratura Consiliul Județean Satu Mare cu nr. 23232/19.11.2020;
* Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”,
* Hotărârea Consiliului Județean Satu Mare nr.1/2021 privind constatarea încetării de drept, ca urmare a demisiei, a mandatului de consilier judeţean al domnului Cozma Adrian Felician;

luând în considerare prevederile art. 176, ale art. 173 alin. (1) lit. f) precum și cele ale art. 182 alin. (1) din O.U.G. nr. 57/2019 privind Codul administrativ, cu modificările și completările ulterioare,

în temeiul prevederilor art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E**

**Art. I.** Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, se modifică după cum urmează:

1. **Articolul 1 se modifică și va avea următorul cuprins:**

***„Art. 1.*** *Se desemnează reprezentanții Județului Satu Mare în Consiliul Director al Asociației de Dezvoltare Intercomunitară <<EXPRES MARAMUREŞ SATU MARE>>, după cum urmează:*

1. *Dl. Pataki Csaba*
2. *Dl./Dna \_\_\_\_\_\_\_\_\_\_\_\_\_\_\_\_\_\_\_”*
3. **După Articolul 1 se introduce un nou articol, Articolul 1^1, cu următorul cuprins:**

***„Art. 1^1.*** *Se numește dl./dna \_\_\_\_\_\_\_\_\_\_\_\_\_\_\_\_\_\_\_\_, în calitate de cenzor al Asociației de Dezvoltare Intercomunitară <<EXPRES MARAMUREŞ SATU MARE>>”.*

Celelalte articole ale Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, rămân nemodificate.

**Art. II.** Cu ducerea la îndeplinire a prezentei se încredințează persoanele desemnate la Art. I din prezenta hotărâre, dl Pataki Csaba - reprezentantul Județului Satu Mare în Asociația de Dezvoltare Intercomunitară „EXPRES MARAMUREŞ SATU MARE” și Direcţia Dezvoltare Regională din cadrul aparatului de specialitate al Consiliului Județean Satu Mare.

**Art. III.** Prezenta hotărâre se comunică persoanelor desemnate la Art. I din prezenta hotarâre,dlui Pataki Csaba, reprezentantul Județului Satu Mare în Asociația de Dezvoltare Intercomunitară „EXPRES MARAMUREŞ SATU MARE”, Direcţiei Dezvoltare Regională din cadrul aparatului de specialitate al Consiliului Județean Satu Mare precum și Județului Maramures.

**Satu Mare, \_\_\_\_\_\_\_\_\_\_2021**

  **INIŢIATOR**

 **PREŞEDINTE, AVIZEAZĂ:**

 **Pataki Csaba**   **SECRETARUL GENERAL AL JUDEŢULUI,**

 **Crasnai Mihaela Elena Ana**

Red/tehnored:/T.L.R./Exemplare 5

JUDEŢUL SATU MARE

CONSILIUL JUDEŢEAN SATU MARE

PREŞEDINTE

**Nr. \_\_\_\_\_\_\_\_\_\_\_\_\_\_\_\_\_\_\_\_\_\_**

**REFERAT DE APROBARE**

**pentru modificarea și completarea Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”**

Prin Hotarârea Consiliului Juidețean Satu Mare nr. 116/2020 a fost aprobată participarea Județului Satu Mare, prin Consiliul Județean Satu Mare la constituirea Asociației de Dezvoltare Intercomunitară ,,EXPRES MARAMUREȘ SATU MARE”.

Între dezvoltarea economică a unei regiuni și infrastructura de transport rutier există o relație de reciprocitate. Creșterea economică determină o creștere a nevoilor de transport rutier mai accentuată. Potențialul de dezvoltare al unei regiuni este cu atât mai mare, cu cât acea regiune dispune de o infrastructură de transport mai dezvoltată. Lipsa unei infrastructuri de transport rutier adecvate poate sufoca dezvoltarea regională, iar economia în regiune stagnează sau poate chiar regresa. Construirea și întreținerea infrastructurii de transport sunt activități cu un puternic efect multiplicator, care creează noi locuri de muncă și impulsionează dezvoltarea durabilă economică regională.

Prin urmare, întrucât județele Satu Mare și Maramureș *nu sunt conectate suficient* la rețeaua de drumuri europene cu impact semnificativ asupra economiei județului nostru, interesul nostru este dezvoltarea acestei rețele de drumuri prin realizarea Drumului Expres Satu Mare-Baia Mare.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord-Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale.

Astfel, pentru realizarea acestui obiectiv esențial pentru dezvoltarea economiei în regiune, Județul Maramureș, prin Consiliul Județean Maramureș și Județul Satu Mare, prin Consiliul Județean Satu Mare, au hotărât înființarea ”Asociației de Dezvoltare Intercomunitară Expres Maramureș-Satu Mare”, cu scopul realizării Drumului Expres Baia Mare – Satu Mare, cât mai curând posibil, dar și în scopul realizării unor proiecte comune, de interes zonal și regional.

Conform adresei Consiliului Județean Maramureș înregistrată la registratura Consiliul Județean Satu Mare cu nr. 23232/19.11.2020, a fost solicitată desemnarea reprezentanților Județului Satu Mare în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE” precum și numirea membrilor comisiei de cenzori.

Prin Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, au fost desemnați ca membri în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE” dl. Pataki Csaba și dl. Cozma Adrian Felician .

 Ca urmare a adoptării Hotărârii Consiliului Județean Satu Mare nr.1/2021 privind constatarea încetării de drept, ca urmare a demisiei, a mandatului de consilier judeţean al domnului Cozma Adrian Felician, este necesară desemnarea unui nou reprezentant al Județului Satu Mare în Consiliul Director al Asociației.

De asemenea, în vederea asigurării controlului financiar intern al Asociației, este necesară numirea unui cenzor, membru al comisiei de cenzori.

Raportat la prevederile Cap. VII pct. B și C din Actul constitutiv al Asociaţiei de Dezvoltare Intercomunitară „EXPRES MARAMUREȘ SATU MARE”, precum și ale art. 21 alin (1) și art. 25 alin (1) din Statutul Asociației,

În temeiul prevederilor art.182 alin. (2) și alin. (4) coroborate cu cele ale art.136 alin. (8) lit.a) din Ordonanța de urgență nr. 57/2019 privind Codul administrativ, cu modificările și completările ulterioare,

**INIȚIEZ:**

**Proiectul de hotărâre pentru modificarea și completarea Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”**

**INIȚIATOR:**

**PREȘEDINTE**

**Pataki Csaba**

Red/tehnored:/T.L.R./Exemplare 5

JUDEŢUL SATU MARE

CONSILIUL JUDEŢEAN

DIRECŢIA DEZVOLTARE REGIONALĂ

**Nr. \_\_\_\_\_\_\_\_\_\_\_\_\_\_\_\_\_\_\_\_\_**

**RAPORT DE SPECIALITATE**

**pentru modificarea și completarea Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”**

Prin Hotarârea Consiliului Juidețean Satu Mare nr. 116/2020 a fost aprobată participarea Județului Satu Mare, prin Consiliul Județean Satu Mare la constituirea **Asociației de Dezvoltare Intercomunitară ,,EXPRES MARAMUREȘ SATU MARE”.**

Importanța realizării Drumului Expres Baia Mare - Satu Mare , pentru economia regională, stă la baza constituirii Asociației de Dezvoltare Intercomunitară Expres Maramureș Satu Mare, asociație care își propune realizarea acestui obiectiv atât de important în regiune, urmând toți pașii procedurali și legali.

Sectorul de drum Baia Mare-Satu Mare reprezintă un proiect de conectivitate rutieră important, atât la nivelul sistemului național de transport, cât și la nivelul sistemului regional, facilitând conexiunea în cadrul Regiunii de Dezvoltare Nord - Vest între doi mari poli de dezvoltare economică, municipiile Baia Mare și Satu Mare, respectiv, zonele lor funcționale. Având în vedere datele preliminare de trafic și analizele existente, acest sector de drum este prevăzut a se implementa la profil de drum expres.

Conform Master Planului General de Transport al României, documentul strategic de planificare a investițiilor în domeniul transporturilor, drumurile expres sunt prevăzute a fi implementate la profil 2+2, fără intersecții la nivel cu alte drumuri sau căi ferate, fără a tranzita localități și care au o geometrie în plan și în profil care să permită viteze sporite de deplasare, în condiții de siguranță.

În ceea ce privește digitalizarea - Sistemele Inteligente de Transport (ITS), pe sectorul de Drum Expres Baia Mare – Satu Mare, este prevăzut un management al traficului prin camere video, comunicare și informații în timp real, atât pentru utilizatori, cât și pentru administratorul infrastructurii, evitarea accidentelor și sisteme de urgență.

În ceea ce privește protecția mediului, pe sectorul de Drum Expres Baia Mare – Satu Mare, sunt prevăzute stații de încărcare electrice, perdele forestiere, piste de biciclete conexe infrastructurii, eco-ducte, panouri fonoabsorbante unde este cazul, panouri fotovoltaice în spațiile de servicii.

Sectorul de Drum Expres Baia Mare - Satu Mare face parte din rețeaua rutieră primară a României și reprezintă o parte a drumului expres Someș, care asigură conectivitatea rutieră în partea de Nord - Vest a țării, între Autostrada A3 (zona Turda) – Cluj Napoca ( zona Apahida), Dej (Beclean-Bistrița) – Baia Mare ( Livada – Halmeu) – Satu Mare – Oar.

Așadar, coridorul de transport constituit de Drumul Expres Someș (din care face parte și sectorul de drum expres Baia Mare – Satu Mare) este constituit din proiecte rutiere care se regăsesc în cadrul documentelor strategice la nivel național și european și anume Master Planul de Transport al României și Planul Investițional pentru Dezvoltarea Infrastructurii de Transport pentru perioada 2020 – 2030.

Sectorul de Drum Expres Baia Mare – Satu Mare a fost introdus în cadrul Modelului Național de Transport ca drum de mare viteză, cu două benzi pe sens și viteză maximă de 130 km/h. Rezultatele modelării pentru acest sector de drum indică o medie zilnică anuală a traficului de 12.264,06 ( pentru toate tipurile de vehicule, atât de marfă, cât și de pasageri) pentru întreg sectorul de drum Baia Mare – Satu Mare.

Conform Ordinelor Ministrului Transporturilor cu nr. 1295/2017, respectiv nr. 1296/2017, pentru un sector de drum cu o capacitate de vehicule etalon (MZA), cuprinsă între 11.001 și 21.000, se recomandă construcția de drumuri europene (inclusiv drumuri expres), cu 2 benzi pe sens. Astfel, sectorul de drum Baia Mare – Satu Mare se încadrează în categoria de drumuri expres conform OMT nr. 1295/2017 și nr. 1296/2017.

Coridorul de drum expres de 55,56 km dintre Baia Mare și Satu Mare a fost trasat urmărind valorificarea arealelor cu favorabilitate foarte mare și mare, pe baza analizei de favorabilitate realizată, rezultată în urma analizei multicriteriale.

Drumul Expres Baia Mare – Satu Mare, fiind prevăzut a se realiza la finalul etapei de programare, Consiliul Județean Satu Mare respectiv Consiliul Județean Maramureș au luat inițiativa pentru reducerea timpilor de realizare, prin înființarea Asociației de Dezvoltare Intercomunitară Expres Maramureș – Satu Mare.

Conform adresei Consiliului Județean Maramureș înregistrată la registratura Consiliul Județean Satu Mare cu nr. 23232/19.11.2020, a fost solicitată desemnarea reprezentanților Județului Satu Mare în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE” precum și numirea membrilor comisiei de cenzori.

Prin Hotărârea Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”, au fost desemnați ca membri în Consiliul Director al Asociației de Dezvoltare Intercomunitară ,,EXPRES MARAMUREȘ SATU MARE” dl. Pataki Csaba și dl. Cozma Adrian Felician .

 Ca urmare a adoptării Hotărârii Consiliului Județean Satu Mare nr.1/2021 privind constatarea încetării de drept, ca urmare a demisiei, a mandatului de consilier judeţean al domnului Cozma Adrian Felician, este necesară desemnarea unui nou reprezentant al Județului Satu Mare în Consiliul Director al Asociației.

De asemenea, în vederea asigurării controlului financiar intern al Asociației, este necesară numirea unui cenzor, membru al comisiei de cenzori.

Raportat la prevederile Cap. VII pct. B și C din Actul constitutiv al Asociaţiei de Dezvoltare Intercomunitară „EXPRES MARAMUREȘ SATU MARE”, precum și ale art. 21 alin (1) și art. 25 alin (1) din Statutul Asociației,

în temeiul prevederilor art. 182 alin. (4) coroborate cu cele ale art. 136 alin. (8) lit. b) din Ordonanța de urgență nr. 57/2019 privind Codul administrativ, cumodificările și completările ulterioare, **considerăm oportună și legală** **adoptarea Proiectului de hotărâre pentru modificarea și completarea Hotărârii Consiliului Județean Satu Mare nr. 126/2020 privind desemnarea reprezentanților Județului Satu Mare în organele Asociației de Dezvoltare Intercomunitară ,,EXPRES MARAMUREȘ SATU MARE”.**

 **Director executiv, Vizat juridic,**

 **Ștern Felicia Cristina Tănase Loredana Roxana**

Red/tehnored:/T.L.R./Exemplare 5